/* KOM/2010/0449 v konečnom znení */ SPRÁVA KOMISIE RADE Správa za roky 2006 – 2008 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcií Európskej únie





[pic] | EURÓPSKA KOMISIA | Brusel, 31.8.2010 KOM(2010) 449 v konečnom znení SPRÁVA KOMISIE RADE Správa za roky 2006 – 2008 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcií Európskej únie SPRÁVA KOMISIE RADE Správa za roky 2006 – 2008 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcií Európskej únie ZHRNUTIE V článku 28a ods. 11 a v článku 96 ods. 11 podmienok zamestnávania ostatných zamestnancov Európskych spoločenstiev (ďalej len „PZOZ“) sa ustanovuje, že Komisia každé dva roky predloží Rade správu o finančnej situácii systému poistenia pre prípad nezamestnanosti Spoločenstva a osobitného fondu zamestnanosti. Táto správa približuje situáciu za roky 2006 – 2008, ale v záujme porovnateľnosti s predchádzajúcou správou sa systematicky uvádzajú aj údaje za rok 2005. Súčasná finančná situácia fondu zamestnanosti je uspokojivá, keďže na účtovnej úrovni sa kumulované rezervy fondu zvýšili – z 9 205 000 EUR na konci roku 2005 na 16 160 000 EUR na konci roku 2008. Vytvorením štatútu zmluvného zamestnanca v nových PZOZ, ktorý je v platnosti od 1. mája 2004, však došlo k značným zmenám v pravidlách prispievania do fondu, v skupine dotknutých osôb, ako aj v kritériách oprávnenosti. Vyplýva z toho, že obdobie rokov 2005 – 2008 bolo pre systém prechodnou fázou a na konci tohto obdobia systém zjavne ešte nedosiahol operačnú spôsobilosť, najmä pokiaľ ide o vývoj počtu budúcich príjemcov. Z tohto dôvodu je potrebné vývoj pravidelne sledovať. Vytvorením štatútu zmluvného zamestnanca a nárastom počtu európskych agentúr sa príspevky a výdavky fondu zamestnanosti v roku 2008 zdvojnásobili v porovnaní s rokom 2005. Príjmy výrazne stúpli v roku 2006 a pravidelnejšie sa zvyšovali v rokoch 2007 a 2008, zatiaľ čo výdavky vzrástli najmä v rokoch 2007 a 2008. Tento časový posun spôsobil zvýšenie ročného prebytku zo 755 000 EUR v roku 2005 na 3 410 000 EUR v roku 2006 a 2 275 000 EUR v roku 2007, ktorý sa následne v roku 2008 premietol na finančnej úrovni do mierneho deficitu vo výške 330 000 EUR. REGULAčNÝ RÁMEC Opis systému Nadobudnutím účinnosti nového služobného poriadku zamestnancov 1. mája 2004 sa ukončil pôvodný systém , ktorý bol v platnosti od roku 1985 do apríla 2004. Tento pôvodný systém poskytoval krytie proti riziku nezamestnanosti pre dočasných zamestnancov (DZ) po skončení ich služobného pomeru. Tieto príspevky v nezamestnanosti Spoločenstva sú doplnkom k štátnym dávkam sociálneho zabezpečenia, na ktoré majú bývalí zamestnanci nárok. Nárok na poberanie dávok počas 24 mesiacov vzniká dočasným zamestnancom, ktorých služobný pomer trval aspoň 6 mesiacov. Doplnkové príspevky v nezamestnanosti Spoločenstva majú stanovenú minimálnu a maximálnu hranicu. Táto minimálna a maximálna hranica sa počas fungovania systému vôbec neupravovala. Zdravotné poistenie v systéme Spoločenstva (5,1 % základnej referenčnej mzdy nezamestnaného) je kryté fondom zamestnanosti. Pokiaľ DZ o to požiada, starý systém zostáva v platnosti počas prechodného obdobia pre už nezamestnané osoby a pre zmluvy, ktoré boli uzatvorené pred 1. májom 2004 a skončia sa po tomto dátume. Nový systém, ktorý sa uplatňuje od mája 2004, poskytuje krytie proti riziku nezamestnanosti aj pre novú kategóriu zmluvných zamestnancov (ZZ). Nárok je teraz obmedzený na tretinu obdobia skutočne odpracovaného ako DZ alebo ZZ, pričom nesmie presiahnuť 36 mesiacov. Maximálna výška (uplatňovaná len od 7. mesiaca nezamestnanosti) a, pokiaľ ide o DZ, minimálna výška, sa prehodnotila. Táto maximálna a minimálna výška existuje aj pre ZZ, líši sa však od tej, ktorá platí pre DZ. Teraz sa bude upravovať každý rok (pozri úprava miezd). Právne odkazy - Článok 28a podmienok zamestnávania ostatných zamestnancov Európskych spoločenstiev (PZOZ) zavedený článkom 33 nariadenia Rady č. 2799/85 z 27. septembra 1985 (Ú. v. ES L 265, 8. 10. 1985), zmenený a doplnený nariadením Rady č. 723/2004 z 22. marca 2004 (Ú. v. EÚ L 124, 27.4.2004). - Nariadenie Komisie č. 91/88 z 13. januára 1988, ktorým sa určujú opatrenia na uplatňovanie článku 28a podmienok zamestnávania ostatných zamestnancov Európskych spoločenstiev (Ú. v. ES L 11, 15.1.1989). - Pravidlá Komisie zo 14. júla 1988 po spoločnej dohode zaznamenanej predsedom Súdneho dvora 4. júla 1989, ktorými sa stanovujú podrobné pravidlá uplatňovania ustanovení týkajúcich sa poskytovania príspevkov v nezamestnanosti dočasným zamestnancom pri vykonávaní článku 28a ods. 10 podmienok zamestnávania ostatných zamestnancov Európskych spoločenstiev. - Článok 96 a článok 5 prílohy k podmienkam zamestnávania ostatných zamestnancov Európskych spoločenstiev (PZOZ) zavedené nariadením Rady č. 723/2004 z 22. marca 2004 (Ú. v. EÚ L 124, 27.4.2004). - Výročné nariadenia o úprave miezd, dôchodkov a iných príspevkov. FINANčNÁ SITUÁCIA FONDU ZAMESTNANOSTI Situácia fondu zamestnanosti sa ďalej opisuje dvoma spôsobmi. V prvom bode („Účtovná situácia“) sú číselné údaje uvedené tak, ako sú zapísané v účtovníctve: každá finančná operácia je uvedená v roku, v ktorom bola zaúčtovaná v účtovníctve („Účtovná situácia“). Niektoré príjmy a výdavky však súvisia s operáciami, ktoré sa uskutočnili v roku predchádzajúcom účtovnej položke. V druhom bode („Finančná situácia“) sú tieto číselné údaje uvedené podľa logiky účtovníctva na základe časového rozlíšenia. Z tohto hľadiska musia byť tieto účtovné položky uvedené v roku, v ktorom majú svoj pôvod. Účtovná situácia: bežné výsledky a kumulované zostatky 2005 – 2008 V tabuľke 1 sa uvádza prehľad príjmov a výdavkov tak, ako boli zaúčtované v účtovníctve, ako aj bežný zostatok, ktorý z toho vyplýva. Sumy uvedené pod položkou „Príspevky v nezamestnanosti“ systematicky zahŕňajú základný príspevok v nezamestnanosti, všetky rodinné príspevky a vplyv opravného koeficientu (iba v pôvodnom systéme). Sumy nezahŕňajú žiadne sociálne dávky vyplácané na národnej úrovni (príspevky v nezamestnanosti, rodinné príspevky, nemocenské dávky, dávky v materstve atď.). Pokiaľ ide o príspevky do systému Spoločenstva nemocenského poistenia (RCAM), v plnej miere ich pokrýva systém poistenia pre prípad nezamestnanosti (5,1 % referenčného základného platu nezamestnaného). Od príspevkov v nezamestnanosti Spoločenstva sa teda neodpočítavajú žiadne osobné príspevky do spoločného systému zdravotného poistenia. [pic] Fond zamestnanosti využíva dva nástroje riadenia výdavkov a príjmov: bežný účet na výber príjmov a vyplácanie príspevkov, ako aj niekoľko termínovaných účtov na investovanie kumulovaných zostatkov z bežného účtu. V tabuľke 2 sa v prvej časti uvádzajú operácie na bežnom účte a v druhej časti výsledky dosiahnuté na termínovaných účtoch a pohyby medzi týmito dvoma účtami. V tretej časti sa uvádzajú kumulované zostatky konsolidované na týchto dvoch účtoch. [pic] Zostatok sa zvýšil o 40 % v roku 2006 a o 23 % v roku 2007. V roku 2008 klesol o 1 %. Vzhľadom na kumulovaný zostatok takmer 16,2 milióna EUR v roku 2008 je teda súčasná finančná situácia fondu na účtovnej úrovni uspokojivá. V tabuľke 3 a v grafe 1 sa uvádzajú päťročné kumulované zostatky už uvedené v predchádzajúcej správe a predstavujú dlhodobý vývoj kumulovaného zostatku (1985 – 2008). [pic] [pic] Finančná situácia: bežné výsledky 2005 – 2008 Niektoré príjmy prijaté a zaúčtované do účtovníctva na začiatku roka N predstavujú zrážky zo mzdy na konci roka N-1 a niektoré platby príspevkov v nezamestnanosti realizované a zaúčtované začiatkom roka N pokrývajú obdobie nezamestnanosti koncom roka N-1. Pri uplatnení zásad účtovníctva na základe časového rozlíšenia musia byť tieto účtovné položky zaúčtované v roku N-1. V tabuľke 4 a na grafe 2 sú zobrazené príjmy a výdavky v zmysle tejto logiky a poskytujú prehľad výročnej „finančnej“ situácie príjmov a výdavkov fondu zamestnanosti. [pic] [pic] V porovnaní s predchádzajúcim rokom sa príjmy výrazne zvýšili v roku 2006 (36 %) a nárast pokračoval v roku 2007 (15 %) a 2008 (12 %). Výdavky sa znížili v roku 2006 (– 5 %) a prudko stúpli v roku 2007 (45 %) a v roku 2008 (48 %). Z tohto posunu medzi príjmami a výdavkami vyplývajú veľké prebytky v roku 2006 a 2007, ale nepatrný deficit v roku 2008. Tento schodok kompenzujú úroky z investovaných prostriedkov. Na grafe 3 je zobrazený bežný schodok, ako aj úroky z rokov 2005 – 2008. [pic]..........Tento vývoj príjmov a výdavkov sa vysvetľuje zriadením nových agentúr a od roku 2004 vytvorením novej kategórie zamestnancov: dočasní zmluvní zamestnanci prijatí na dobu určitú (najviac tri roky). Následkom prijímania zmluvných zamestnancov v rokoch 2004 – 2007 sa zvýšili príjmy bez okamžitého vplyvu na výdavky, zatiaľ čo prvé ukončenia zmlúv a vznik nárokov na príspevok v nezamestnanosti viedli k výraznému zvýšeniu výdavkov od roku 2007. Finančná situácia: prerozdelenie výdavkov a príjmov podľa inštitúcií a na agentúry spolu 2005 – 2008 V tabuľke 5 sa uvádza prerozdelenie výdavkov a príjmov podľa inštitúcií a na agentúry spolu. V prvej časti sú uvedené absolútne sumy, v druhej časti sú vyjadrené percentuálne podiely každej inštitúcie a všetkých agentúr vzhľadom k celkovej výške výdavkov a príjmov. [pic]